Desemberavtalen

Desemberavtalen (svensk: decemberöverenskommelsen) er en rikspolitisk avtale i Sverige mellom Sveriges socialdemokratiska arbetareparti, Miljöpartiet de gröna, Moderata samlingspartiet, Centerpartiet, Folkpartiet liberalerna og Kristdemokraterna.«Löfven: Blir inget extraval», Aftonbladet, 27. desember 2014.

Avtalen ble offentliggjort 27. desember 2014. Opprinnelig var det forventet at det skulle holdes riksdagsvalg 22. mars 2015. Valget skulle avholdes bare sju måneder etter riksdagsvalget 2014, hvor ingen blokker fikk flertall. Etter at regjeringen Löfvens budsjett ikke fikk flertall i Riksdagen erklærte statsminister Stefan Löfven at han den 29. desember 2014 ville lyse ut nyvalg.Mattias Mächs (3. desember 2014): Stefan Löfven utlyser extraval. Svenska DagbladetLars Molteberg Glomnes (3. desember 2014): Löfven varsler nyvalg i Sverige. Aftenposten Det ville blitt det første nyvalget i Sverige siden riksdagsvalget 1958.

Det ble imidlertid ikke noe av valget, etter at seks riksdagspartier ble enige ved desemberavtalen om hvorledes Sverige kan regjeres med en minoritetsregjering frem til valget i 2022.«Klart: Inget extra val», Expressen, 27. desember 2014.

Overenskomsten innebærer følgende:
 Den statsministerkandidat som samler støtte fra den partikonstellasjon som er større enn alle andre tenkbare regjeringskonstellasjoner, skal lede regjeringen.
 En minoritetsregjering skal kunne få igjennom sitt budsjett.
 Utbrytninger fra budsjettet skal ikke være mulige.
 Overenskomsten peker ut tre politiske områder (forsvar og sikkerhet, pensjoner, energi) for samarbeid og samtale.Överenskommelse , socialdemokraterna.se.

Vänsterpartiet og Sverigedemokraterna er de eneste riksdagspartiene som ikke er med i avtalen.

Desemberavtalen ble nedstemt på Kristdemokraternas (KD) årsmøte den 9. oktober 2015, etter KD hadde sagt opp avtalen ble den i løpet av kvelden også sagt opp av de andre borgerlige partiene.«Så här blir vårt liv efter DÖ», artikkel i Svenska Dagbladet 10. oktober 2015 

 Mandatfordeling etter valget 2014 

Mandatfordeling etter valget 2014 var som følger:

 Sveriges socialdemokratiska arbetareparti (S): 113
 Moderata samlingspartiet (M): 84
 Sverigedemokraterna (SD): 49
 Miljöpartiet de gröna (MP): 25 
 Centerpartiet (C): 22
 Vänsterpartiet (V): 21
 Folkpartiet liberalerna (FP): 19
 Kristdemokraterna (KD): 16

Etter valget i 2014 har partiene vært delt inn i tre blokker, hvor ingen har hatt majoritet.
 De rødgrønne partiene: 159
 Alliansen: 141
 Sverigedemokraterna: 49

Referanser

Kategori:Svensk politikk
Kategori:Introduksjoner i 2014
Kategori:2014 i Sverige